NER โชว์งบ Q3 โตทะลัก 189% ลุ้นปี 64-65 โดดเด่นต่อเนื่อง
NER โชว์งบ Q3 โตทะลัก 189% ลุ้นปี 64-65 โดดเด่นต่อเนื่อง โบรกเชียร์ซื้อเป้า 9.20 บาท
NER โชว์งบ Q3 กำไรโตทะลัก 189% ลุ้นปี 64-65 โดดเด่นต่อเนื่อง โบรกเชียร์ซื้อเป้า 9.20 บาท
15 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (9 พ.ย.64) ว่า บริษัท นอร์ทอีส รับเบอร์ จำกัด (มหาชน) หรือ NER แนะนำซื้อราคาเป้าหมาย 9.20 บาท  มีมุมมองบวก  รายงานกำไรสุทธิ 440 ล้านบาท ในไตรมาส 3/2564 ตามคาดและ โต 189%  เทียบช่วงเดียวกันของปีก่อนคงที่ เทียบไตรมาสก่อนหน้าและกำไรปกติ 610 ล้านบาท เป็น new high และเพิ่ม 204% เทียบช่วงเดียวกันของปีก่อน โต 29% เทียบไตรมาสก่อนหน้าเพราะปริมาณขายเพิ่มเด่น โต 31% เทียบช่วงเดียวกันของปีก่อน โต 20% เทียบไตรมาสก่อนหน้า(ลูกค้าสั่งเพิ่มและมีวัตถุดิบเพียงพอจากการประมูลสต๊อกยางรัฐ) ถึงแม้ราคาขายจะลดลง เทียบไตรมาสก่อนหน้าแต่การบริหารต้นทุนที่ดีทำให้ GPM เพิ่ม เทียบช่วงเดียวกันของปีก่อนเทียบไตรมาสก่อนหน้า
ปัจจุบัน NER ยังมีฐานลูกค้าจีนที่แข็งแกร่งและเพิ่มลูกค้าจากอินเดียเข้ามา ส่วนภาพไตรมาส 4/2564 คาดกำไรปกติอาจลด เทียบไตรมาสก่อนหน้าตามปริมาณขายและ GPM ที่ลดลง ภาพรวม NER คาดยังมีกำไรสุทธิเติบโตเด่นในปี 2564-2565 เพราะการเพิ่มกำลังการผลิต/ราคายางปรับตัวขึ้น/ลูกค้าจีน+อินเดียยังมีความต้องการตามอุตฯรถยนต์ขยายตัว นอกจากนี้ในปี 2565 จะมีผลิตภัณฑ์ใหม่คือแผ่นรองนอนวัวซึ่งตลาดหลักคือส่งออกไปออสเตรเลีย เป็นสินค้าที่มาร์จิ้นสูงกว่ายางส่งออก